

REPUBLIKA HRVATSKA

VUKOVARSKO-SRIJEMSKA ŽUPANIJA

 **OPĆINA TOVARNIK**

 **OPĆINSKI NAČELNIK**

KLASA: 022-05/20-02/02

URBROJ: 2188/12-03/01-20-2

Tovarnik, 20.2.2020.

OPĆINSKOM VIJEĆU OPĆINE TOVARNIK

- vijećnicima

**PREDMET: prijedlog Odluke o izradi pročišćenog teksta statuta Općine Tovarnik**

PRAVNA OSNOVA: članak 31. Statuta Općine Tovarnik ( Službeni vjesnik Vukovarsko-srijemske županije, broj 4/13, 14/13, 1/18 ),

PREDLAGATELJ: Načelnica Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

**Članak 1.**

Ovom se odlukom određuje izrada pročišćenog teksta Statuta Općine Tovarnik zbog višekratnih izmjena i dopuna.

**Članak 2.**

Za izradu pročišćenog teksta Statuta Općine Tovarnik ovlaštena je Komisija za statut, poslovnik i normativnu djelatnost.

**Članak 3.**

Stručne i tehničke poslove za Komisiju iz članka 2. ove Odluke obavljat će Jedinstveni upravni odjel.

**Članak 4.**

Ova odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

OBRAZLOŽENJE:

Pročišćen tekst propisa je ukupnost važećih odredba propisa što je više puta
mijenjan i dopunjavan. Pročišćen tekst propisa nije propis, on ne stupa na snagu i ne
stavlja ga se izvan snage, a ne može ga se ni mijenjati ili dopunjavati. Pročišćen tekst
propisa vjerodostojan je izvor sadržaja propisa i tehničko je pomagalo u sagledavanju
određene materije na jednome mjestu. Pročišćen tekst propisa utvrđuje se, u pravilu,
nakon donošenja većih i opširnijih izmjena i dopuna nekoga propisa, odnosno nakon
određena broja izmjena i dopuna propisa, kada su ti propisi najmanje tri puta bili izmijenjeni ili dopunjeni. ( Jedinstvena pravila za izradu propisa ).

Budući da je Statut Općine Tovarnik, zaključno sa zadnjim izmjenama i dopunama koje su predloženi na ovoj sjednici, izmijenjen i dopunjen ukupno tri puta, a imajući u vidu uputu Ministarstva uprave da je kod dostave na nadzor zakonitosti izmjena i dopuna općih akata koji su već prethodno imali više izmjena i dopuna, poželjno dostaviti pročišćeni tekst općeg akta, predlažem donošenje navedene odluke.

NAČELNICA OPĆINE TOVARNIK

Ruža V. Šijaković, oec.